Downloaded from MoviesMod.org | Visit & Support
ΠΕΡΙΕΧΟΝΤΑΙ ΘΕΜΑΤΑ ΣΕΞΟΥΑΛΙΚΗΣ ΕΠΙΘΕΣΗΣ,
ΣΕΞΟΥΑΛΙΚΗΣ ΚΑΚΟΠΟΙΗΣΗΣ ΠΑΙΔΙΩΝ ΚΑΙ ΚΑΤΗΓΟΡΙΕΣ ΓΙΑ ΠΑΙΔΙΚΗ ΠΟΡΝΟΓΡΑΦΙΑ.
ΣΥΝΙΣΤΑΤΑΙ Η ΔΙΑΚΡΙΤΙΚΟΤΗΤΑ ΤΟΥ ΘΕΑΤΗ.
Τζος Ντάγκαρ: Για ποιον λόγο είστε εδώ;
Ομοσπονδιακός Ερευνητής: Είμαστε μέρος μιας ειδικής ομάδας δράσης,
η οποία ονομάζεται
"Ομάδα Δράσης για Διαδικτυακά Εγκλήματα κατά Παιδιών".
Ναι.
Βάσει μιας έρευνας εν εξελίξει
μπορέσαμε να πάρουμε από αυτήν τη διεύθυνση IP
ένα συγκεκριμένο βίντεο παιδικής πορνογραφίας
και έναν φάκελο που περιέχει περίπου 65 εικόνες παιδικής πορνογραφίας.
Τζος Ντάγκαρ: Εντάξει.
Συμβαίνει κάτι με τις συσκευές μου;
Ομοσπονδιακός Ερευνητής: Αυτό είναι που μας οδήγησε εδώ, ναι.
Τζος Ντάγκαρ: Εντάξει.
Η HSI ήταν στο Σπρίνγκντεϊλ
κάνοντας μια έρευνα σχετικά με τον Τζος Ντάγκαρ.
Μίλησα με τον αδερφό μου και μου είπε
"Είναι ένας πρώην κατάδικος εργαζόμενος στο πάρκινγκ του...
"και όλα θα πάνε καλά.
ΝΤΙΑΝΑ ΝΤΑΓΚΑΡ ΑΔΕΡΦΗ ΤΟΥ ΤΖΙΜ ΜΠΟΜΠ ΝΤΑΓΚΑΡ
"Θα ξεχαστούν όλα. Δεν είναι αλήθεια, τίποτα δεν είναι αλήθεια".
Τι πράγματα κάνουν τα παιδιά όταν δεν είναι κοντά οι γονείς τους.
Ξέρετε αυτόν τον στίχο που λέει
"Ένα παιδί αφημένο μόνο του θα ντροπιάσει τη μητέρα του";
Είναι μεγάλη αλήθεια.
Η Sun εμφανίστηκε στην πόρτα μας λέγοντας
"Αληθεύει ότι ο αδερφός σας θα συλληφθεί;"
Και είπα "Δεν θέλω να κάνω σχόλια".
ΕΚΤΑΚΤΗ ΕΙΔΗΣΗ FOX NEWS CHANNEL
Ο σταρ ριάλιτι Τζος Ντάγκαρ,
με τη φήμη του 19 and Counting
συνελήφθη από Ομοσπονδιακούς Αστυνομικούς.
Ανατριχιαστικοί ισχυρισμοί για μέλος της οικογένειας Ντάγκαρ.
Δεν μπορούσα να πιστέψω τι ήταν στις ειδήσεις.
Είπα "Νομίζω ότι ζούμε στη Ζώνη του Λυκόφωτος".
Ο Τζος Ντάγκαρ κατηγορείται για κατέβασμα και κατοχή παιδικής πορνογραφίας.
Αντιμετωπίζει δύο κατηγορίες για λήψη και κατοχή παιδικής πορνογραφίας.
Κύριε Ντάγκαρ, κατεβάσατε παιδική πορνογραφία στον υπολογιστή σας;
Δεν είπε τίποτα στα ΜΜΕ.
Μπήκε σε ένα μαύρο όχημα που τον περίμενε κι έφυγε.
Εκπρόσωπος του TLC λέει στο ET
ΕΤ ΧΑΛΙ ΣΤΙΒΕΝΣ
ότι το δίκτυο δεν θα προχωρήσει
με τη σειρά ριάλιτι της οικογένειας Ντάγκαρ.
Είναι η επιτομή του κακού. Δεν νομίζω ότι υπάρχει κάτι χειρότερο.
Ευλογημένες Οικογένειες ΜΥΣΤΙΚΑ ΤΩΝ ΝΤΑΓΚΑΡ
ΒΟΡΕΙΟΔΥΤΙΚΟ ΑΡΚΑΝΣΑΣ
Η Μπόμπι λέει "Τζιμ, έχουμε παρέα, είναι η Εθνική Ασφάλεια".
Είπαν "Κύριε Χολτ, ξέρετε γιατί ήρθαμε".
ΤΖΙΜ ΧΟΛΤ - ΜΠΟΜΠΙ ΧΟΛΤ ΦΙΛΟΙ ΤΩΝ ΝΤΑΓΚΑΡ
Αρχίζει να λέει "Αφορά τον Τζος Ντάγκαρ".
Είπαν ότι δεν ήταν για το παρελθόν του.
CHAMPION MOTORCARS ΧΟΝΔΡΙΚΗ ΓΙΑ ΤΟ ΚΟΙΝΟ
Ήταν κάτι διαφορετικό.
Έστειλα μήνυμα στον Τζος και είπα
"Ακούω φήμες. Είναι αλήθεια;"
Λέει "Απολύτως όχι, ειδικά κάτι τέτοιο".
Η οικογένεια Ντάγκαρ δήλωσε "Όσον αφορά κάθε έρευνα που διεξάγεται,
"απ' όσο γνωρίζουμε, δεν γίνεται έρευνα για κανέναν από την οικογένειάς μας".
Από τη μέρα που βγήκε η δήλωση της οικογένειάς μας,
ξέρουμε ότι η οικογένεια γνώριζε ότι
γίνεται έρευνα παιδικής πορνογραφίας εναντίον του Τζος,
και το γνώριζε την ημέρα της δήλωσης.
Ναι, μπορεί να ξεγέλασες το κοινό, αλλά τελικά,
αν αληθεύει, ο κόσμος θα το καταλάβει.
Νομίζω ότι ήμασταν περίεργοι να δούμε πώς εξελίχθηκε και να μάθουμε την αλήθεια.
ΠΡΩΤΗ ΗΜΕΡΑ ΚΑΤΑΘΕΣΕΩΝ ΣΤΗ ΔΙΚΗ ΤΟΥ ΤΖΟΣΟΥΑ ΝΤΑΓΚΑΡ
Οι καταθέσεις ξεκίνησαν σήμερα στη δίκη του Τζος Ντάγκαρ.
Μετά τις εναρκτήριες δηλώσεις,
οι εισαγγελείς έδειξαν έναν υπολογιστή στους ενόρκους
που βρέθηκε στην επιχείρηση του Ντάγκαρ.
Όλη η κοινότητα των FundieSnark προφανώς είχε ίδιο συμφέρον από αυτήν την ιστορία,
την ακολούθησα πολύ στενά.
Η εισαγγελία ήταν σε θέση να καταδείξει
κάθε φορά που ο Τζος κατέβασε αυτές τις εικόνες.
ΤΖΕΝ ΣΑΤΦΙΝ ΔΗΜΙΟΥΡΓΟΣ YOUTUBE, FUNDIE FRIDAYS
Έχουν εντοπίσει τις συγκεκριμένες στιγμές.
Ο Ντάγκαρ είχε ένα πρόγραμμα στον υπολογιστή με τίτλο Covenant Eyes,
το οποίο ο πράκτορας αποκάλεσε "λογισμικό λογοδοσίας".
Με το Covenant Eyes, κερδίζω τον αγώνα ενάντια στο πορνό.
Κάνει αναφορές για όλες τις ιστοσελίδες που επισκέπτεσαι,
και τις στέλνει σε έναν υπεύθυνο έμπιστο φίλο.
Ενώ η δημόσια εικόνα του υπολογιστή
φαινόταν να σχετίζεται κυρίως με τη δουλειά,
ο σκληρός δίσκος είχε χωριστεί στα δύο.
Ο Τζος ήταν πάντα καλός στην τεχνολογία.
Θα ήταν ο μόνος που ήξερε
πώς να παρακάμψει το λογισμικό Covenant Eyes.
Ο πράκτορας περιέγραψε τις εικόνες ως μέσα στην πεντάδα
από τις απόλυτα χειρότερες που έχει εξετάσει ποτέ.
Τα πράγματα που κοίταζε
και τα πράγματα τα οποία απολάμβανε και χαιρόταν
ΕΪΜΙ ΚΙΝΓΚ ΞΑΔΕΡΦΗ ΤΩΝ ΝΤΑΓΚΑΡ
μου ραγίζουν την καρδιά σε εκατομμύρια κομμάτια.
Ήταν φρικτό, γιατί μερικές φορές νιώθεις ότι απέτυχες.
Μπορούσαμε περισσότερα;
Όταν ένας φίλος κάνει πράγματα που είναι τόσο αισχρά,
και τόσο μοχθηρά,
σε πονάει πολύ. Γι' αυτό κλαίω.
Φαινόντουσαν πολύ καλοί άνθρωποι.
Η πιο γλυκιά οικογένεια.
Η εκπομπή τους παρουσίαζε ως τέλειους.
Όλα ήταν πάντα ηλιόλουστα και ρόδινα.
Πραγματικά πιστεύω ότι ο κόσμος τους έβαλε σε βάθρο.
Αλλά ξέρουμε σίγουρα ότι υπήρξε τόση πολλή στεναχώρια
που πραγματικά έπρεπε να δείξουν δύναμη.
Πρέπει να είναι χαρούμενοι συνεχώς.
Δεν μπορούν να δείξουν πραγματικό συναίσθημα.
Δεν μπορούν ποτέ να αντιμετωπίσουν ό,τι σιγοκαίει στην καρδιά τους.
Όχι φιλιά, μόνο να κρατήσετε χέρια.
-Σωστά. -Το πρώτο σου φιλί...
-Θα φιληθούμε εμείς. -Θα φιληθούμε εμείς.
Αν θέλετε να φιληθείτε, πείτε το και θα φιληθούμε εμείς.
Τον προετοιμάζαμε πολλά χρόνια γι' αυτήν τη στιγμή.
Κι είμαι ενθουσιασμένη για το μέλλον τους.
Ο Τζος Ντάγκαρ κατηγορείται για κατοχή παιδικής πορνογραφίας
κι αν καταδικαστεί, ίσως αντιμετωπίσει έως 20 χρόνια φυλάκιση και πρόστιμο.
Υπήρξε μια ακρόαση αποδεικτικών στοιχείων
για να καθοριστεί ποια στοιχεία θα δίνονταν στη δίκη.
Η εισαγγελία ήθελε να δει αν θα μπορούσε να χρησιμοποιήσει παλιότερους ισχυρισμούς
ότι κακοποίησε τις αδελφές του.
Φυσικά κανείς δεν θέλει να καταθέσει,
μα εγώ ήμουν έτοιμη να καταθέσω εναντίον του αδελφού μου.
Πήραν αυτό που χρειάζονταν από κάποιον άλλο
και δεν χρειάστηκε να καταθέσω.
Σήμερα, οι ένορκοι άκουσαν πρώην οικογενειακούς φίλους.
Έκατσα στο εδώλιο, και πραγματικά ένιωσα
ότι ήταν σημαντικό να παραδεχτώ σε όλους στην αίθουσα
και σε όποιον ίσως άκουγε
πως ο Θεός ξέρει ότι θα πω την αλήθεια.
Και θα πρέπει να σταθώ μπροστά Του μια μέρα
για όσα λέω ή δεν λέω, ή όσα κάνω ή δεν κάνω.
Κι έτσι, το έκανα. Είπα "Ορκίζομαι, μάρτυς μου ο Θεός".
Οι ένορκοι πρέπει να δουν ότι υπάρχει ένα μοτίβο στη ζωή του Τζος
που ξεκίνησε από νωρίς,
και το έκανε ξανά και ξανά.
Η Μπόμπι Χολτ εξέθεσε τους πάντες επειδή έλεγε
"Όλοι το ήξεραν, ήταν κοινό μυστικό".
Ο Τζος κακοποίησε κάποιες αδελφές του και το κράτησαν κρυφό.
Ένιωσα τεράστια ανακούφιση όταν τελείωσα.
Ήταν σαν να περιμέναμε τόσα χρόνια...
-Ναι. -...για να μπορέσω να το πω αυτό.
-Και μας πήραν στα σοβαρά. -Ναι.
Κάποια στιγμή, ο Τζιμ Μπομπ σού είπε ότι ζηλεύεις.
Είπε "Τζιμ Μπομπ,
"δεν θα άλλαζα θέση μαζί σου ούτε για ένα δισεκατομμύριο δολάρια".
Καλημέρα, Τζιμ Μπομπ. Πώς είστε σήμερα, κύριε;
Ο Τζιμ Μπομπ, που εδώ μπαίνει στο δικαστήριο,
κατέθεσε επίσης, για όσα του είπε ο γιος του.
Κάποια στιγμή, η εισαγγελέας τον πλησίασε και του είπε
"Η αναφορά της αστυνομίας.
"Αναγνωρίζεις εδώ όσα είπες;"
Και λέει "Λοιπόν, δεν θυμάμαι, πραγματικά".
Το γεγονός ότι μπορεί να λέει ότι δεν θυμάται
την κακοποίηση της ίδιας του της κόρης με αηδιάζει.
Απαντούσε σε όλες τις ερωτήσεις
"Δεν θυμάμαι. Ήταν πριν από πολύ καιρό".
Απλώς είπε ψέματα.
Ο δικαστής θύμωσε μαζί του
και είπε ότι δεν θα συνέχιζε λόγω κακής μνήμης.
Από εκείνη τη στιγμή, ναι, τελείωσε.
Τα δυσκολότερα σημεία για μένα
ήταν όσα αναφέρθηκαν από το παρελθόν
που δεν θα έπρεπε να ειπωθούν.
Απλώς ελπίζω και προσεύχομαι
να μη συμβεί ποτέ σε κανέναν αυτό ξανά.
ΕΚΤΗ ΜΕΡΑ ΤΗΣ ΔΙΚΗΣ ΤΟΥ ΤΖΟΣ ΝΤΑΓΚΑΡ ΓΙΑ ΠΑΙΔΙΚΗ ΠΟΡΝΟΓΡΑΦΙΑ
Η υπόθεση είναι στα χέρια των ενόρκων και θα πρέπει να μάθουμε αύριο
τι ακριβώς θα γίνει με τον Τζόσουα Ντάγκαρ.
Απόψε, ο σταρ του 19 Kids and Counting, ανακοινώνει ότι
κατεβαίνει υποψήφιος για τη Γερουσία του Αρκάνσας.
Όταν το άκουσα, δεν μπορούσα να το πιστέψω.
Σου έστειλε μήνυμα, έτσι δεν είναι;
Και σου έστειλε την ιστοσελίδα του με τις δωρεές.
-Ναι. -Ναι.
Η είδηση της υποψηφιότητας έρχεται εν μέσω
μιας έρευνας παιδικής πορνογραφίας εναντίον του γιου του.
Έλαβα μια ειδοποίηση στο κινητό μου, και είπα "Τι στο καλό;"
Ο ΤΖΙΜ ΜΠΟΜΠ ΝΤΑΓΚΑΡ ΑΝΑΚΟΙΝΩΝΕΙ ΟΤΙ ΚΑΤΕΒΑΙΝΕΙ ΥΠΟΨΗΦΙΟΣ ΓΙΑ ΤΗ ΓΕΡΟΥΣΙΑ
Είναι πολύ τολμηρό να κατέβεις υποψήφιος
ενώ ο γιος σου δικάζεται για κατοχή υλικού σεξουαλικής κακοποίησης ανηλίκου.
Μα έτσι είναι βασικά η ενσάρκωση ενός φονταμενταλιστή πατέρα.
ΧΕΔΕΡ ΧΙΘ ΠΡΩΗΝ ΙΒΑΖ
Ο Ντάγκαρ σήμερα είπε στις ειδήσεις ότι
κατεβαίνει εξαιτίας όπως είπε των "εκτός ελέγχου γραφειοκρατών".
Ακούσαμε αναφορές για θεωρίες συνωμοσίας.
Όπως "Η δίκη του Τζος δεν θα γινόταν αν ο Τραμπ ήταν ακόμα Πρόεδρος".
"Ο δικαστής διορίστηκε από τον Ομπάμα".
Προσπαθούσε να πιαστεί από παντού.
Δεν νομίζω ότι πίστεψε έστω για μια στιγμή ότι έκανε λάθος.
"Ο Σατανάς το χρησιμοποιεί ως αντιπερισπασμό
"και για να μειώσει το έργο σας,
"άρα να συνεχίσεις να είσαι υποψήφιος γιατί ακόμα θα κάνεις το έργο του Θεού".
Ο Σατανάς ελέγχει ένα σύστημα, που πρέπει να αντιμετωπιστεί.
Αυτή η νοοτροπία προέρχεται από το Ινστιτούτο.
Είμαστε σε πολιτιστικό πόλεμο.
Θέλουμε να δούμε αυτόν τον πόλεμο να τον κερδίζει ο Κύριος.
ΣΥΝΕΔΡΙΟ ΙΒΑΖ
Ο Τζιμ Μπομπ έχασε. Αλλά ο στόχος τους ήταν να έχουν μια γενιά
να ξεκινήσει την αλυσίδα των γεγονότων που θα ενισχύσει η επόμενη γενιά,
έως ότου ουσιαστικά να κατακτήσουμε ολόκληρο τον κόσμο για τον Χριστό.
Αυτός ήταν ο στόχος τους.
Πάντα υπάρχει κάποια ανώτερη ατζέντα.
-Κουνήσου! -Μάλιστα, κύριε!
Στην αρχαιότητα δεν θα πήγαινες στον πόλεμο
με μια φαρέτρα που έχει μέσα μόνο ένα ή δύο βέλη.
ΠΡΟΩΘΗΤΙΚΟ ΒΙΝΤΕΟ ΕΓΡΗΓΟΡΣΗΣ
Θες όσα περισσότερα βέλη μπορείς να έχεις, για να ρίξεις στον εχθρό.
Αυτό πρέπει να κάνουμε με τα παιδιά μας.
Να τα αναθρέψεις, να τα μεγαλώσεις, και μετά να τα βγάλεις στον κόσμο
ως ισχυρά βέλη για να έχουν αντίκτυπο στον κόσμο.
Η αληθινή ιστορία πίσω από τους Ντάγκαρ είναι πολύ μεγαλύτερη.
Η Joshua Generation είναι
ΑΛΕΞ ΧΑΡΙΣ - ΔΙΚΗΓΟΡΟΣ, ΠΡΩΗΝ ΑΡΧΗΓΟΣ JOSHUA GENERATION
ένα από τα πιο φιλόδοξα σχέδια της σύγχρονης ευαγγελικής ιστορίας,
και δεν το έχει ακούσει ποτέ σχεδόν κανείς.
ΠΡΟΩΘΗΤΙΚΟ ΒΙΝΤΕΟ
Είναι ένα μακροχρόνιο σχέδιο πολλών γενεών
ανάπτυξης μιας ελίτ δύναμης χριστιανών αποφοίτων κατ' οίκον διδασκαλίας
για να διεισδύσουν στα υψηλότερα κλιμάκια της κυβέρνησης.
Ονομάζομαι Άλεξ Χάρις.
Είμαι απόφοιτος της Νομικής Σχολής του Χάρβαρντ,
και ήμουν δικαστικός υπάλληλος
για τον δικαστή Άντονι Κένεντι στο Ανώτατο Δικαστήριο.
Προηγουμένως ήμουν ένας από τους αρχηγούς του κινήματος Joshua Generation.
Πολλοί από τους άντρες που σκέφτηκαν την ιδέα για την Joshua Generation
επηρεάστηκαν από τον Γκόθαρντ.
Παρακολούθησαν σεμινάρια του ΙΒΑΖ κι ενστερνίζονται το Quiverfull.
Ο Γκόθαρντ ήταν το πρότυπο. Έχει τα πάντα υπό τον έλεγχό του.
Τα παιδιά τους έπρεπε να είναι αυτή η δύναμη
που θα κατακτούσε για τη βασιλεία του Θεού.
Ο σκοπός ήταν στ' αλήθεια να τοποθετήσουν
τους εξυπνότερους του χριστιανικού κινήματος κατ' οίκον διδασκαλίας
σε θέσεις εξουσίας και επιρροής στην κυβέρνηση και στον νόμο.
ΠΡΟΩΘΗΤΙΚΟ ΒΙΝΤΕΟ TEENPACT
Ο στόχος ήταν οι χριστιανοί απόφοιτοι
που θα γινόντουσαν γερουσιαστές,
που θα γινόντουσαν πρόεδροι,
και το πιο σημαντικό, που θα ήταν δικαστές του Ανώτατου Δικαστηρίου των ΗΠΑ,
ώστε να επαναφέρουν την Αμερική στη θέση που της αξίζει
ως ένα πραγματικά χριστιανικό έθνος.
Αρχίζει στο γυμνάσιο
με οργανισμούς όπως το TeenPact και η Generation Joshua,
που μάθαιναν στους εφήβους αγωγή του πολίτη και οργάνωση.
ΙΒ ΕΤΙΝΓΚΕΡ ΕΚΠΑΙΔΕΥΤΡΙΑ ΚΑΙ ΠΡΩΗΝ QUIVERFULL
Ψηφίστε τον Μάικ!
Αυτοί οι εθελοντές είναι ο στρατός του Χακ που τον έφερε εδώ ο Άλεξ κι ο Μπρετ Χάρις.
Υπήρχαν κατασκηνώσεις κοσμοθεωρίας, και λέσχες συζήτησης στο σπίτι
που μπορούσες να πάρεις
ΠΡΟΩΘΗΤΙΚΟ ΒΙΝΤΕΟ TEENPACT
κάθε φιλελεύθερη ή άθεη δήλωση ή επιχειρηματολογία και να την καταρρίψεις.
Έτσι υπερασπιζόμαστε την πίστη μας.
ΠΡΟΩΘΗΤΙΚΟ ΒΙΝΤΕΟ
Το πεδίο εκπαίδευσης για το πραγματικό πεδίο μάχης
που είναι ο σκοτεινός έξω κόσμος.
Πηγαίναμε στο Καπιτώλιο όλη την ώρα.
Γνώριζα όλους τους εκπροσώπους μας και τους γερουσιαστές.
Μπορούσαμε να πούμε
"Αυτό θέλουμε. Έτσι θέλουμε να ψηφίσεις".
Κάναμε φασαρία, πολιτικά.
ΠΡΟΩΘΗΤΙΚΟ ΒΙΝΤΕΟ TEENPACT
Παίρνεις αυτά τα παιδιά και τα εκπαιδεύεις στην πολιτική ενασχόληση,
ΚΡΙΣΤΙΝ ΚΟΜΠΕΣ ΝΤΟΥ ΜΕΪ
και μετά τα στέλνεις στις αίθουσες του Κογκρέσου,
μέσα στον Λευκό Οίκο, ως ασκούμενους.
Είχες ιδρύματα τριτοβάθμιας εκπαίδευσης,
πρώτο και καλύτερο, το κολέγιο Πάτρικ Χένρι,
όπου τοποθετήθηκα να κάνω όλα όσα έχω κάνει από τότε.
Κάτοχοι διδακτορικών υπήρξαν γραμματείς Τύπου στον Λευκό Οίκο,
ΠΡΟΩΘΗΤΙΚΟ ΒΙΝΤΕΟ ΚΟΛΕΓΙΟΥ ΠΑΤΡΙΚ ΧΕΝΡΙ
στη Γερουσία, τη Βουλή των Αντιπροσώπων, κι έχουν διαπρέψει σε FBI, CIA,
και στο Υπουργείο Εθνικής Ασφάλειας.
Υπάλληλοι του Ανωτάτου Δικαστηρίου, στο υπουργικό συμβούλιο του Τραμπ.
Ξεφυτρώνουν παντού, αν τους ψάξεις.
Γνωρίστε την Ελίζ Χολ.
Είναι 21, και μόλις κέρδισε τις εκλογές
στη Βουλή των Αντιπροσώπων της Οκλαχόμα.
Το αριστερό σας κίνημα αναγκάζει τα παιδιά
να υπομείνουν ακραίες εκφράσεις σεξουαλικότητας.
Το πιο εξέχον μέλος της Joshua Generation
ήταν ο Μάντισον Κόθορν.
Κυρία Πρόεδρε, μια σιωπηλή γενοκτονία υπέπεσε από τη συνείδηση της Αμερικής.
Ελπίζω το Δικαστήριο να ακυρώσει τη Ρόου εναντίον Γουέιντ.
Και κατάφερε να μπει στο Κογκρέσο.
Σήμερα το πρωί μάθαμε
ότι το μέλος του Κογκρέσου Μάντισον Κόθορν
αντιμετωπίζει έναν νέο γύρο ισχυρισμών.
Ο Κόθορν ήταν επιθετικός, μισογύνης, και απρεπής απέναντι στις γυναίκες.
Οι πιο εξέχοντες αρχηγοί σε αυτό το κίνημα
ΟΙ ΓΥΝΑΙΚΕΣ ΠΟΥ ΚΑΤΗΓΟΡΟΥΝ ΤΟΝ ΚΟΘΟΡΝ ΜΟΙΡΑΖΟΝΤΑΙ ΤΙΣ ΙΣΤΟΡΙΕΣ ΤΟΥΣ
ενέχονται κατά καιρούς σε σκάνδαλα κακοποίησης,
και οι κοινότητές τους είναι πραγματικά εκπαιδευμένες να προχωράνε.
Ένας από τους Ντάγκαρ είναι τώρα υποψήφιος για αντιπρόσωπος του Αρκάνσας το 2020.
Είμαι χριστιανός και υπέρ των θρησκευτικών ελευθεριών.
Υπέρ της ζωής, και θα είμαι συνήγορος των αγέννητων.
Σε μια σαρωτική απόφαση που ανατρέπει μισό αιώνα δεδικασμένων,
πέντε δικαστές αφαίρεσαν το δικαίωμα των Αμερικανίδων
να επιλέξουν την έκτρωση βάσει συντάγματος.
Δεν αφορά μόνο την ψήφιση ενός νόμου αυτήν τη στιγμή,
έχει να κάνει με πολλά περισσότερα.
Κοιτάζουν γενιές μπροστά.
Βλέπουν μακροπρόθεσμα.
Πάντα ενθαρρύνονται να χρησιμοποιούν οποιαδήποτε διαθέσιμη τεχνολογία
για να προωθήσουν τη χριστιανική ατζέντα.
Όπως οι Ντάγκαρ. Οπότε τώρα έχουμε την κουλτούρα των ινφλουένσερ.
Έχει αυξηθεί η χριστιανική επιρροή στο Instagram, στο TikTok.
Όχι, ο Θεός δεν σε έκανε ομοφυλόφιλο.
Ο κλέφτης γεννιέται κλέφτης;
Τα μέσα κοινωνικής δικτύωσης είναι σχεδόν φτιαγμένα για τον φονταμενταλισμό,
επειδή προσφέρουν σε αυτές τις ιδέες
ένα ευρύτερο κοινό από ό,τι είχαν ποτέ.
Μουσείο Δημιουργίας!
Εδώ είναι!
Και λένε με τόση τόλμη και αυτοπεποίθηση
"Η Βίβλος είναι αληθινή, η Δημιουργία είναι αληθινή".
Το πιστεύουμε.
Ένα καλό παράδειγμα είναι ένα κανάλι που ονομάζεται Paul and Morgan.
Παιδιά, αν μόλις ήρθατε,
γυρίζουμε βίντεο με χριστιανικές συμβουλές για τη ζωή, την αγάπη και τα ραντεβού.
Γνωριστήκαμε με έναν αντισυμβατικό τρόπο.
Για τους χριστιανούς.
ΜΟΡΓΚΑΝ ΟΛΙΓΚΕΣ - ΠΟΛ ΟΛΙΓΚΕΣ ΧΡΙΣΤΙΑΝΟΙ ΙΝΦΛΟΥΕΝΣΕΡ
Γνωριστήκαμε στο Tinder.
Έκτακτες ειδήσεις.
Παπαγαλίζουν τα ιδανικά της παλαιότερης γενιάς.
ΣΥΝΕΔΡΙΟ ΙΒΑΖ
Ένας σημαντικός τομέας τον οποίο ο Θεός δούλεψε σ' εμένα ήταν η υποταγή.
Ο σύζυγός μου μού είχε ζητήσει να μη φοράω παντελόνια,
και είχα βγει από την εξουσία του ξανά.
Το διαδίδουν και το κάνουν ωραίο και μοντέρνο.
Ίδιο βιβλίο, άλλο εξώφυλλο.
Ποιος είναι ο ρόλος της συζύγου;
Λοιπόν, ο ρόλος της συζύγου είναι να υποτάσσεται στον σύζυγό της,
είναι τρομακτική η λέξη "υποτάσσω".
Πολύ τρομακτική.
Είναι επιλογή το να υποτάσσεσαι.
Έχουμε το κανάλι μας στο YouTube και μοιραζόμαστε τον λόγο του Θεού,
γιατί αν μπορούμε να αποτελέσουμε φάρο έστω και σε ένα άτομο στο εκατομμύριο,
λέμε δόξα τω Θεώ.
Δεν μπορείτε να είστε "αυτοί, αυτά", παιδιά! Δεν μπορείτε!
Λυπάμαι. Διαλέξτε το ένα ή το άλλο, τουλάχιστον.
Τα μέσα κοινωνικής δικτύωσης κάνουν κάτι περιθωριακό...
Ντραγκ κουίνς. Είναι πολύ αηδιαστικό, σοκαριστικό.
...αντικείμενο συζήτησης.
Κάποιοι ίσως πάτε στην Κόλαση,
να βασανίζεστε μέρα και νύχτα στην αιωνιότητα.
Το παρουσιάζουν σαν ωραίο.
Οι επτά συμβουλές μου για το πώς να μιλάς θηλυκά.
Βλέπω χριστιανούς να δημοσιεύουν την Ομπρέλα της Εξουσίας.
Να φέρεσαι στον άντρα σου σαν αρχηγό και να τον υπακούς.
Και θέλω να τους αρπάξω από τους ώμους και να τους πω
"Όχι, αυτό έγινε από έναν αρχηγό αίρεσης".
Οι χριστιανές πρέπει να ντύνονται σεμνά.
Δεν θα πόσταρες κάτι του Τσαρλς Μάνσον. Μην κάνεις κι αυτό.
Ο Θεός προσπαθεί να μας προειδοποιήσει.
Σατανά. Ο Κύριος είναι ο ποιμήν μου.
Ο λόγος του Θεού, της αλήθειας.
Βιβλική ηθική.
Εκεί σε βρίσκει ο διάβολος, μόνο στο δωμάτιό σου.
Και αυτή είναι η Joshua Generation.
Έχω την τιμή και το προνόμιο να συμμετέχω στην ανακοίνωση της ετυμηγορίας ενοχής
στην υπόθεση Ηνωμένες Πολιτείες κατά Τζος Ντάγκαρ.
Κανείς υπεράνω του νόμου, κι αυτό αποδεικνύει η υπόθεση.
Ο ΤΖΟΣ ΝΤΑΓΚΑΡ ΚΡΙΘΗΚΕ ΕΝΟΧΟΣ ΓΙΑ ΠΑΙΔΙΚΗ ΠΟΡΝΟΓΡΑΦΙΑ
Η Έιμι μου τηλεφώνησε για την ετυμηγορία,
και είπα "Λοιπόν, Έιμι, αποδόθηκε δικαιοσύνη".
Ο ΤΖΟΣ ΝΤΑΓΚΑΡ ΚΑΤΑΔΙΚΑΖΕΤΑΙ ΣΕ 12 ΕΤΗ ΦΥΛΑΚΙΣΗΣ ΓΙΑ ΠΑΙΔΙΚΗ ΠΟΡΝΟΓΡΑΦΙΑ
Ένιωσα ένα κύμα ανακούφισης για τα κορίτσια.
Δεν χρειάστηκε να πω "Σε συγχωρώ, δεν έκανες τίποτα λάθος, όλα καλά".
Δεν χρειάστηκε να τον αντιμετωπίσω ξέροντας τι έκανε, και να μην ακουστώ.
Και απλώς αγκαλιαστήκαμε.
Απλώς καθίσαμε εκεί αγκαλιασμένοι για περίπου δύο ή τρία λεπτά.
Ναι.
Γιατί ένιωσα ότι επιτέλους θα τελείωνε.
Θέλετε να πείτε κάτι, κύριε;
Συγγνώμη, έχετε κάποιο σχόλιο για σήμερα, κύριε;
Έως τώρα, δεν έχω μιλήσει στον αδελφό μου για όλα αυτά.
Ο ΤΖΟΣ ΝΤΑΓΚΑΡ ΚΑΤΑΔΙΚΑΣΤΗΚΕ ΣΕ 12,5 ΧΡΟΝΙΑ ΦΥΛΑΚΙΣΗΣ
Πρέπει να απολογηθεί σε πολλούς ανθρώπους.
Ο μπαμπάς μου όντως ελέγχει πολλά πράγματα στην οικογένεια.
Οι οικογενειακές σχέσεις ήταν ήδη δύσκολες.
Επικοινώνησα με το TLC
για να ζητήσω όλα τα συμβόλαια που περιλαμβανόμουν.
Οι γονείς μου είχαν υπογράψει για κάποια από τα παιδιά
που δεν ήταν πλέον ανήλικοι, συμπεριλαμβανομένου του εαυτού μου.
Ενηλικιώθηκα το 2009.
Ενώ τα παιδιά ενηλικιώνονταν,
παρέμεναν καταχωρημένα ως ανήλικα, χωρίς να διορθωθεί.
Η δυναμική της οικογένειας έχει αλλάξει,
κι όχι προς το καλύτερο.
Έχουμε αποκοπεί από την οικογένεια.
Δεν μας μιλάνε, οπότε δεν ξέρουμε τι συμβαίνει.
Δεν έχουμε ιδέα.
Συνήθως ανακαλύπτουμε τι συμβαίνει,
-από το περιοδικό People... -Από τα ΜΜΕ.
από το In Touch, από το E!
Προσπαθώ να θυμηθώ τον Τζιμ Μπομπ και τη Μισέλ που αγαπήσαμε.
Ήταν δύσκολο, γιατί είναι σαν να έχασες τον καλύτερό σου φίλο.
Θα αλλάξει την οικογένειά μας.
Ήδη το έχει κάνει, εντελώς.
Έχω ένα σημειωματάριο γεμάτο κανόνες του ΙΒΑΖ.
Έτσι, πήγα με αυτές τις σημειώσεις στο σαλόνι
με τα άλλα παιδιά, τα άλλα ξαδέρφια μου.
Ποιος σου μίλησε;
Ο Τζιμ Μπομπ, φυσικά.
"Αξίες ώστε να είσαι μια καλή σύζυγος".
Λέει "Είναι ο αρχηγός σου. Ο σύζυγός σου είναι ο αρχηγός σου".
Θα ονειρευόσουν ποτέ, στα 20ά γενέθλιά σου...
"Η πίστη μπορεί να αποδειχτεί μόνο υπό αντιξοότητες".
Σκέψου το αυτό.
Σκέψου τι διδάσκει αυτό.
Σου διδάσκει ότι δεν έχεις διέξοδο,
και ό,τι κι αν κάνεις
"η πίστη θα λάμψει μέσα στις αντιξοότητες".
Πόσο αρρωστημένο είναι αυτό;
Να είστε πιστές στον Θεό, στους γονείς και την εξουσία,
ΑΝΝΑ ΝΤΑΓΚΑΡ ΣΥΖΥΓΟΣ ΤΟΥ ΤΖΟΣ
και να είστε πρόθυμες να αγαπάτε τον σύζυγό σας ακόμη και όταν σας πονάει.
Έχεις κανένα σχόλιο, Άννα;
Είναι δίκαια τα 12 χρόνια;
Αναφέρεται πολύ η Άννα Ντάγκαρ. "Γιατί δεν μπορεί απλώς να φύγει;"
ΤΙΑ ΛΕΒΙΝΓΚΣ ΠΡΩΗΝ ΙΒΑΖ
Ας δούμε γιατί δεν μπορεί απλώς να φύγει.
Μεγάλωσε χωρίς μόρφωση.
Επιλέχθηκε για τον Τζόσουα Ντάγκαρ.
Έχει καθήκον απέναντι σε αυτόν, να τον ευχαριστεί με κάθε τρόπο, πάντα,
ακόμα κι αν δεν είναι εκεί.
Έχει κάνει ένα τσούρμο παιδιά μαζί του.
Όλοι εδώ ξέρουμε ότι κάποια σαν αυτή θα έβρισκε πόρους.
Δεν ξέρει ότι θα έκλεινε συμφωνία για βιβλίο αμέσως.
Μάλλον δεν ξέρει την αλήθεια για την κατάστασή της.
Ο Τζος ήταν η πρώτη μου αγάπη, ο ένας και μοναδικός.
Η μόνη μου ελπίδα ήταν να κρατηθώ στην πίστη μου,
γιατί πιστεύω ότι μέσα στη ζάλη και στο σοκ μου
προσευχόμουν στον Θεό για βοήθεια.
"Βοήθησέ με να μάθω πώς να ανταποκριθώ σε όλα αυτά".
Νέοι, ιδεαλιστές άνθρωποι
μπλέκονται σε αυτά συνεχώς, όπως ξέρω από πρώτο χέρι.
Κι εδώ είναι η Τία που πάλι πλένει πιάτα.
Στον φονταμενταλισμό, ο πόνος σημαίνει αγιότητα.
Πίστευα πως "Αν είσαι υπερβολικά χαρούμενος, κάτι δεν πάει καλά".
Τον Οκτώβρη του 2007,
ο σύζυγός μου με ακολουθούσε στο σπίτι για τέσσερις ώρες με ένα καυσόξυλο,
κι υποσχόταν να με ξυλοκοπήσει έως θανάτου.
Τότε ξαφνικά, λέει "Έφυγα".
Και άκουσα μια φωνή μέσα μου να λέει "Φύγε, αμέσως".
Πήρα τα παιδιά, τα έβαλα στο αυτοκίνητο,
εκείνος πήγε στο γραφείο του για να πάρει το όπλο του.
Αν είχα μείνει σπίτι, θα ήμασταν νεκροί.
Γλίτωσα παρά τρίχα.
Οπότε δεν θα πω ποτέ ότι είναι εύκολο.
Σ' εμένα και πολλούς άλλους επιζώντες,
η δίκη του Τζος μάς έδωσε πολλές ελπίδες.
Ελπίζω σε ένα ξεκαθάρισμα.
ΠΕΝΤΕ ΓΥΝΑΙΚΕΣ ΜΗΝΥΟΥΝ ΤΟ ΙΕΡΑΤΕΙΟ ΤΟΥ ΓΚΟΘΑΡΝΤ ΓΙΑ ΣΧΕΣΕΙΣ ΜΕ ΤΟΥΣ ΝΤΑΓΚΑΡ
Μια ομάδα γυναικών εμφανίστηκε και μήνυσε το ΙΒΑΖ,
και λίγο αργότερα, πρόσθεσαν τον Γκόθαρντ στην αγωγή.
ΤΖΟΣ ΠΙΣ ΠΑΣΤΟΡΑΣ, ΔΗΜΟΣΙΟΓΡΑΦΟΣ
10 ΓΥΝΑΙΚΕΣ ΜΗΝΥΟΥΝ ΠΡΩΗΝ ΗΓΕΤΗ ΤΩΝ ΝΤΑΓΚΑΡ ΓΙΑ ΣΕΞΟΥΑΛΙΚΗ ΚΑΚΟΠΟΙΗΣΗ
Ισχυρίζονται ότι ο Γκόθαρντ τις κακοποίησε και τις παρενόχλησε.
ΕΙΝΑΙ ΤΟ ΙΔΙΟ ΘΡΗΣΚΕΥΤΙΚΟ ΣΥΣΤΗΜΑ ΠΟΥ ΣΥΜΜΕΤΕΙΧΕ Ο ΤΖΟΣ ΝΤΑΓΚΑΡ.
ΠΕΡΙΣΣΟΤΕΡΕΣ ΓΥΝΑΙΚΕΣ ΜΗΝΥΟΥΝ ΤΟΝ ΓΚΟΥΡΟΥ ΓΙΑ ΣΕΞΟΥΑΛΙΚΗ ΠΑΡΕΝΟΧΛΗΣΗ
Το ΙΒΑΖ ως οργάνωση ήξερε και επέλεξε να το παραβλέψει.
ΑΠΟΚΡΥΨΗ ΚΑΤΑΓΓΕΛΙΩΝ ΣΕΞΟΥΑΛΙΚΗΣ ΚΑΚΟΠΟΙΗΣΗΣ ΚΑΙ ΠΑΡΕΝΟΧΛΗΣΗΣ
Ήξερα καλά για την αγωγή εναντίον του Γκόθαρντ, όταν εμφανίστηκε.
ΛΙΝΤΣΕΪ ΓΟΥΙΛΙΑΜΣ ΠΡΩΗΝ ΙΒΑΖ
Το ήξερα πολύ πριν δημοσιοποιηθεί,
γιατί μου ζητήθηκε να συμμετάσχω.
Και αρνήθηκα γιατί ήμουν τρομοκρατημένη.
Τότε, ένιωσα ότι θα κινδύνευα.
ΕΜΙΛΙ ΕΛΙΖΑΜΠΕΘ ΑΝΤΕΡΣΟΝ ΠΡΩΗΝ ΙΒΑΖ
Έτσι, συμμετείχα στην αγωγή ως Κυρία Χ νούμερο τρία.
ΚΥΡΙΑ Χ 3
Όταν συμμετέχεις σε μια αγωγή, συνεχώς ξανασυζητάς
ΤΡΙΤΗ ΤΡΟΠΟΠΟΙΗΣΗ ΓΡΑΠΤΗΣ ΔΙΑΜΑΡΤΥΡΙΑΣ
τις τρομακτικότερες αναμνήσεις σου, και πρέπει να τις λες ξανά και ξανά.
Ο ΜΠΙΛ ΓΚΟΘΑΡΝΤ ΠΡΟΕΒΗ ΣΕ ΑΝΕΠΙΘΥΜΗΤΗ ΣΩΜΑΤΙΚΗ ΚΑΙ ΣΕΞΟΥΑΛΙΚΗ ΕΠΑΦΗ
Αν αποφασίσεις να προχωρήσεις μια υπόθεση,
ΕΝΤΟΝΗ ΨΥΧΙΚΗ ΟΔΥΝΗ
πρέπει να συνειδητοποιήσεις το συναισθηματικό κόστος
που θα συνεχίσει να έχει για εσένα.
Ειλικρινά, το κόστος ήταν πολύ μεγάλο.
Ένας από τους παράγοντές μας ήταν η παραγραφή.
ΜΠΙΛ ΓΚΟΘΑΡΝΤ
ΤΕΡΑΣΤΙΑ ΝΙΚΗ: ΑΠΟΚΑΛΥΠTΕΤΑΙ ΣΥΝΩΜΟΣΙΑ, ΑΠΟΡΡΙΠΤΕΤΑΙ Η ΑΓΩΓΗ
Και η αγωγή απορρίφθηκε.
Ήξερα ότι η οργάνωση ήταν αρκετά μεγάλη.
Ήξερα ότι είχαν πολλά χρήματα.
Είπα μόνο "Αποκλείεται".
Έχουμε κυριολεκτικά μια κατάσταση Δαβίδ και Γολιάθ εδώ.
Ο Γκόθαρντ είχε πολλά χρήματα και γνωριμίες.
Έτσι, αντιμήνυσε κάποιες από τις αρχικές ενάγουσες.
Μας ζητούσε να πληρώσουμε περίπου 18.000 η κάθε μία.
ΔΙΚΑΣΤΗΡΙΟ
Τώρα αμύνονταν οι ενάγουσες.
Η φίλη μου η Έιμι κι εγώ ακούσαμε ότι θα κάνουν ακρόαση γι' αυτό στο Σικάγο.
ΜΠΡΟΥΚ ΑΡΝΟΛΝΤ ΠΡΩΗΝ ΙΒΑΖ
Κι έτσι λέω στην Έιμι "Πρέπει να πάμε".
Το να νιώσουν τα θύματα δικαίωση και ότι ακούγονται
ήταν ό,τι πραγματικά διακυβεύονταν εδώ.
Για μένα, αυτό δεν είναι ούτε το ελάχιστο
από όσα χρωστάνε σ' εκείνες,
και σε όλους μας.
Υπήρχαν κυριολεκτικά εκατοντάδες χιλιάδες παιδιά που μεγάλωσαν με το πρόγραμμα ΙΠΚ
υπό τις ίδιες διδασκαλίες.
Ο Τζον Κόρνις, ένας από τους συνιδρυτές του Recovering Grace,
μου δίνει το τηλέφωνο του Μπιλ Γκόθαρντ.
Και έτσι αποφασίζω
"Μιας και είμαστε στο Σικάγο, γιατί δεν πάμε στο σπίτι του;"
Ο Μπιλ Γκόθαρντ δέσποζε στη ζωή μου, ακόμα και ως ενήλικας.
Ο Μπιλ Γκόθαρντ συνήθιζε να μιλάει σε στάδια, ξέρετε, κάθε εβδομάδα,
και τώρα κάθεται μόνος του στο σπίτι του.
Αυτού του είδους ο χαρακτήρας, όμοιος του Πίτερ Παν
να ζει στο σπίτι που έζησε όλη του τη ζωή.
Περίμενε στην εξώπορτα, φορώντας κουστούμι, γραβάτα.
Με χτενισμένα τα μαλλιά.
Ολόκληρο το σαλόνι του είναι καλυμμένο με κουτιά,
με αντίτυπα των 37 βιβλίων που έγραψε και εξέδωσε με δικά του έξοδα.
Καθόμαστε και λέει ότι θέλει να προσευχηθεί για μένα.
Και έτσι κοιτάζει το πάτωμα, και κλείνει τα μάτια του,
και κοιτάζω το πάτωμα, κλείνω τα μάτια μου,
και τότε συνειδητοποιώ ότι "Γιατί να προσποιούμαι τώρα;"
Έτσι ανοίγω τα μάτια μου, και βλέπω
ότι με κοιτάει. Τα μάτια του είναι ανοιχτά.
Ήταν σαν να κοιτούσα τον διάβολο κατάματα.
Εκείνη τη στιγμή, όλα έβγαλαν νόημα για μένα.
Ο λόγος Του, οι αρχές Του.
Αυτό είναι ό,τι ο Θεός κατόρθωσε μέσω εμού.
Για τη σοφία. Και το θέλημα Θεού...
Η αγάπη του Κυρίου. Προοπτική για το τι θα μπορούσατε να κάνετε...
Ήταν απλώς ένας άνθρωπος εξαρχής.
ΔΙΚΑΣΤΗΡΙΟ
Όταν κατέθεσα στο δικαστήριο, μπροστά του,
κοίταξα τον Μπιλ στα μάτια.
Είχα πάρει πίσω τη δύναμή μου.
Είχα πάρει πίσω τη φωνή μου.
ΔΙΚΑΣΤΙΚΗ ΑΙΘΟΥΣΑ 11Δ
Μετά από μια ολόκληρη μέρα καταθέσεων, ο δικαστής αρνήθηκε τις κυρώσεις του.
Βρήκε την κατάθεσή μας αξιόπιστη.
Και καταφέραμε να βγούμε από αυτήν την αίθουσα νικήτριες.
-Μαμά! -Τι;
Αν πάτε στην ιστοσελίδα του ΙΠΚ,
λέει ότι το ΙΠΚ ήταν ένα πρόγραμμα κατ' οίκον εκπαίδευσης
από το 1984 έως το 2021.
Εφεξής, το ΙΠΚ δεν "υπάρχει" πια,
και απλώς πουλάνε όλα τα Βιβλία Σοφίας
ως μια μελέτη της Βίβλου διαθέσιμη σε όποιον θέλει να την αγοράσει.
Βιβλία που μας ανάγκασαν να χρησιμοποιήσουμε,
τώρα τα μειώνουν σε
μια απλή μελέτη της Βίβλου.
Επιφανειακά, το παίρνω ως νίκη γιατί νομίζω ότι φοβούνται.
Όμως το ΙΒΑΖ συνεχίζει να υπάρχει.
Είναι η πρώτη φορά που ακούω γι' αυτό, όπως και αρκετοί επιζώντες του ΙΠΚ.
Κάποια πράγματα που μας έκλεψε ο Μπιλ Γκόθαρντ
όπως την παιδικότητά μας, δεν θα τα πάρουμε πίσω.
Και υπάρχουν πολλοί άνθρωποι που μεγάλωσαν
σε αυτό το εκπαιδευτικά αμελές κατ' οίκον πρόγραμμα
και τώρα αγωνίζονται για να τα βγάλουν πέρα οικονομικά.
Όταν μεγαλώνεις σε ένα τόσο αυστηρό σύστημα πεποιθήσεων
νομίζω ότι η φυσική παρόρμηση είναι να επαναστατήσεις εναντίον του.
Απέρριπτα την ανατροφή μου για τόσο πολύ καιρό,
που συνειδητοποίησα ότι είχα καταλήξει να νιώθω κάπως άδεια μέσα μου.
Διάβασα το Η Ιστορία της Θεραπαινίδας.
ΜΑΡΓΚΑΡΕΤ ΑΤΓΟΥΝΤ Η ΙΣΤΟΡΙΑ ΤΗΣ ΘΕΡΑΠΑΙΝΙΔΑΣ
Σκέφτηκα "Αυτή είναι η ζωή μου".
Εκείνη την περίοδο, ανάμεσα σ' εμένα και τον πατέρα μου συνέβαινε
μια μάχη για την εξουσία,
αν με θεωρούσε ή όχι ενήλικη,
ή κάποια απόλυτα υπό την εξουσία του.
Πραγματικά μου δημιουργούσε μια αίσθηση επείγοντος
να αρχίσω να προσπαθώ να καταλάβω πώς είχα μεγαλώσει.
Παντρευτήκαμε το 2005, και το 2012 έπεσε η αυλαία.
Κατέληξα να έχω πολλά προβλήματα υγείας αφού έκανα τον γιο μας.
ΤΑΡΑ ΟΑΘΑΟΥΤ - ΦΛΟΪΝΤ ΟΑΘΑΟΥΤ ΠΡΩΗΝ ΙΒΑΖ
Εκδηλώνονταν διάφορα ιατρικά θέματα.
Έχω εγκεφαλικά επεισόδια και είμαι άρρωστη,
και εν αγνοία μου, γιατί ήμουν σε κατάσταση επιβίωσης.
Ήμουν... Παραιτήθηκα. Απομακρύνθηκα.
Άρχισα να πίνω.
Και χωρίσαμε.
Ήμουν ανύπαντρη μητέρα για λίγο.
Και εκείνος είχε πολύ...
Είχα πολύ χρόνο για να πίνω.
Σε αυτήν την αίρεση, όλος ο φόβος ότι τα παιδιά σου θα καταλήξουν άσχημα,
ή θα καταλήξουν να παίρνουν ναρκωτικά, στη φυλακή, ή κάτι άλλο...
Κατέληξα στη φυλακή έτσι κι αλλιώς.
Στα είκοσί μου,
άρχισα να κλέβω από μαγαζιά.
Και δεν ήξερα γιατί το έκανα, δεν χρειαζόμουν τίποτα.
Μπήκα στη φυλακή αρκετές φορές.
Μια φορά για περίπου μια εβδομάδα.
Έψαξα για ένα πρόγραμμα αποτοξίνωσης.
Το πρώτο πράγμα που με έβαλαν να κάνω στο πρόγραμμά τους των 12 βημάτων
ήταν να αντιμετωπίσω την παιδική μου ηλικία,
κάτι που δεν είχα ξανακάνει.
Μια φορά στη δουλειά,
με κατέβαλε μια αίσθηση πανικού.
Έτσι άρχισα να πηγαίνω σε σύμβουλο.
Περάσαμε σχεδόν τρεις ολόκληρες συνεδρίες συζητώντας
"Λοιπόν, ας μιλήσουμε αρχικά για την ανατροφή σου. Πώς ήταν;"
Είπε "Παρουσιάζεις πολλά από τα ίδια συμπτώματα
"με ανθρώπους που ανατράφηκαν σε υψηλά ελεγχόμενες θρησκευτικές ομάδες".
Είπε "Και ειλικρινά, πρέπει να αρχίσεις να σκέφτεσαι
"να ξεφύγεις από αυτά που σε δίδαξαν, ίσως πηγαίνοντας σε άλλες εκκλησίες".
Κατεβάστε το χέρι αν αποφασίσατε να κάνετε το πρώτο σας βίντεο
για το πώς οι γονείς σας μπήκαν σε αίρεση στα 12 σας.
Η αποδόμηση είναι να αποφασίζεις για τον εαυτό σου, αν όσα σου έμαθαν
είναι όντως η αλήθεια που πιστεύεις,
και αν δεν είναι, πώς θα έμοιαζε.
Πιστεύεις καν στον Θεό;
Γεια, είμαι η Χέδερ, και μεγάλωσα σε αυτήν την αίρεση.
Η αποδόμηση είναι εξαντλητική διαδικασία.
Όλα όσα πίστευες μόλις ανατράπηκαν,
και τώρα έχεις νέο τρόπο σκέψης.
ΘΑ ΜΠΟΡΟΥΣΑ ΝΑ ΕΙΜΑΙ ΜΙΑ ΣΥΖΥΓΟΣ ΝΤΑΓΚΑΡ: ΜΕΓΑΛΩΣΑ ΣΤΗΝ ΙΔΙΑ ΕΚΚΛΗΣΙΑ,
ΚΑΙ ΤΟ ΣΚΑΝΔΑΛΟ ΤΗΣ ΚΑΚΟΠΟΙΗΣΗΣ ΔΕΝ ΜΕ ΣΟΚΑΡΕΙ
Το να γίνω το άτομο που ήθελα να ειμαι τώρα
ΑΠΟ ΤΗΝ ΜΠΡΟΥΚ ΑΡΝΟΛΝΤ
είναι μεγάλο βήμα στην αποδόμησή μου.
Μπήκα στο κολέγιο, και έπειτα σε ένα διδακτορικό πρόγραμμα.
Έλεγα "Δες με, δες πόση μόρφωση μπορώ να αποκτήσω".
Αμάρτησα, και δεν μπορώ να σώσω τον εαυτό μου.
Σίγουρα έχω αλλάξει.
ΤΖΙΝΤΖΕΡ ΝΤΑΓΚΑΡ ΒΟΥΟΛΟ
Η Τζιντζ μιλάει για το πόσο φόβο ένιωθε μεγαλώνοντας.
Ακολουθήσαμε έναν δάσκαλο ονόματι Μπιλ Γκόθαρντ.
Η εκπομπή σίγουρα επηρέασε πολλούς ανθρώπους
ώστε να ενταχθούν στη διδασκαλία του Μπιλ Γκόθαρντ με το ΙΒΑΖ.
Και τώρα, αυτό είναι μια διόρθωση, που λέει
"Μην ακολουθείτε τις διδασκαλίες, κάνουν κακό".
Η αλλαγή της Τζιλ σε αυτό που είναι τώρα, είναι σαν τη μέρα με τη νύχτα.
Και είμαι πραγματικά πάρα πολύ περήφανη γι' αυτήν.
Αν ήσουν στο ΙΠΚ ή το ΙΒΑΖ, δυστυχώς,
συχνά πρέπει να ζήσεις μια κόλαση,
γιατί τότε μόνο θα ρισκάρεις τα πάντα για να γλιτώσεις
από αυτές τις καταστάσεις.
Τελικά, αρχίζεις να παίρνεις τις δικές σου αποφάσεις,
όπως το σκουλαρίκι στη μύτη μου.
Και κομμάτι κομμάτι, λίγο λίγο,
κάνεις ό,τι χρειάζεται για να επιβιώσεις.
Το να εκφράζεσαι είναι το τελευταίο βήμα
στην αποδόμηση της ιδεολογίας του Γκόθαρντ.
Το ζήσαμε. Μας ανάγκασαν να το ζήσουμε.
Και έχουμε κάποια πράγματα να πούμε.
Η φωνούλα στο πίσω μέρος του μυαλού σου που λέει "Είναι λάθος".
Έχει δίκιο. Μην τη χάσεις.
Είσαι αξιόπιστος και μπορείς να πιστέψεις τον εαυτό σου.
Ό,τι και να γίνει, ο Θεός σε αγαπάει.
Σε ένα νεαρό κορίτσι που είναι ακόμα παγιδευμένο σε αυτόν τον κόσμο,
δεν χρειάζεται να φορτώνεσαι την ντροπή
που προσπαθεί να σου προσάψει ο καθένας.
Ξυπνάω μερικές φορές με τη σκέψη "Αυτή είναι η ζωή μου. Εγώ την έφτιαξα.
"Την έφτιαξα για μένα, και κανείς δεν μου είπε αν μπορούσα ή όχι".
Είναι φοβερό, παιδιά.
Συγγνώμη, είναι βαρύ.
Γαμώτο.
Είναι περίεργο, δεν έκλαψα για όσα νόμιζα ότι θα έκλαιγα.
Και για όσα νόμιζα ότι θα ήμουν μια χαρά, κλαίω.
Τέλος πάντων, εντάξει. Συγγνώμη, παιδιά.
Όταν φεύγεις, και είσαι στ' αλήθεια εκεί έξω
και σπαρταράς σαν ένα νέο ψαράκι...
υπάρχουν άνθρωποι που σε βοηθούν. Το σύμπαν σε βοηθά.
Όσοι από εμάς βιώσαμε τον πόνο και την κακοποίηση,
παρακολουθήσαμε τον κόσμο να το γιορτάζει στην τηλεόραση,
και δεν είχαμε πει τις ιστορίες μας.
Πιστεύω ακράδαντα ότι τα θύματα πρέπει πάντα να προστατεύονται.
Τα θύματα πρέπει πάντα να φροντίζονται.
Είσαι εκεί έξω, η ιστορία σου είναι εκεί έξω, έτσι απλώς νιώθεις ότι
"Θα ήθελα να έχω λόγο για το πώς δείχνει".
Είχαμε αυτήν τη δύναμη, όλο το διάστημα, στους ανθρώπους που μας έκαναν κακό.
Αποδεικνύεται,
ότι όσο κι αν προσπάθησαν να μας ελέγξουν,
ήμασταν τελικά ό,τι φοβόντουσαν περισσότερο,
και έπρεπε μόνο να μιλήσουμε.
Έτσι θα χρησιμοποιήσω το TikTok μου...
Νέα μάνα του Quiverfull...
Μεγάλωσα στην ίδια αίρεση με αυτούς.
Μεγάλωσα σε αυτήν την αίρεση.
Απλώς μία από τις χιλιάδες και χιλιάδες.
Ο ΜΠΙΛ ΓΚΟΘΑΡΝΤ ΑΡΝΗΘΗΚΕ ΝΑ ΣΧΟΛΙΑΣΕΙ ΓΙΑ ΑΥΤΗΝ ΤΗ ΣΕΙΡΑ
ΣΤΟ ΠΑΡΕΛΘΟΝ ΕΧΕΙ ΑΡΝΗΘΕΙ ΤΗ ΣΕΞΟΥΑΛΙΚΗ ΠΑΡΕΝΟΧΛΗΣΗ
ΚΑΙ ΤΗ ΣΕΞΟΥΑΛΙΚΗ ΕΠΙΘΕΣΗ ΠΟΥ ΙΣΧΥΡΙΣΤΗΚΑΝ ΕΝΑΝΤΙΟΝ ΤΟΥ.
Ο ΤΖΙΜ ΜΠΟΜΠ ΚΑΙ Η ΜΙΣΕΛ ΔΗΛΩΣΑΝ,
ΜΕΣΩ ΤΟΥ ΕΚΠΡΟΣΩΠΟΥ ΤΟΥΣ ΤΣΑΝΤ ΓΚΑΛΑΓΚΕΡ
ΟΤΙ "ΑΓΑΠOYN ΚΑΘΕ ΕΝΑ ΑΠΟ ΤΑ ΠΑΙΔΙΑ ΤΟΥΣ ΤΡΟΜΕΡΑ ΚΑΙ ΠΑΝΤΑ ΕΠΙΘΥΜΟΥΝ
ΚΑΘΕ ΕΝΑ ΝΑ ΖΗΣΕΙ ΜΙΑ ΠΛΗΡΗ ΖΩΗ ΟΠΩΣ ΤΗ ΣΧΕΔΙΑΣΕ Ο ΘΕΟΣ".
ΚΑΤΑ ΤΑ ΑΛΛΑ, ΑΡΝΗΘΗΚΑΝ ΝΑ ΣΧΟΛΙΑΣΟΥΝ ΓΙΑ ΑΥΤΗΝ ΤΗ ΣΕΙΡΑ.
Υποτιτλισμός: Κάλλια Κουζινόγλου
Επιμέλεια Γρηγόρης Αντωνίου
Downloaded from MoviesMod.org | Visit & Support